Diari Oficial de la Generalitat Valenciana


Sumari del DOGV 8305, del 29-05-2018 (2018/4981)

Notificació de la sentència dictada en el procediment ordinari número 565/2016.
-------------------------------------------------------------------------------

### Dades del document

Número de DOGV
:   8305

Data del DOGV
:   29-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4981


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment ordinari número 565/2016. [2018/4981]  
Procediment: Procediment ordinari número 565/2016.  
Demandant: Petróleos El Puig, SL.  
Procurador: Sergio Llopis Aznar.  
Demandat: Halcón Logística, SL.  
En aquest procediment ordinari, seguit a instàncies de Petróleos El Puig, SL, contra Halcón Logística, SL, s'ha dictat la sentència que, literalment, diu el següent:  
  
«Sentència número 209/2017  
Massamagrell, 27 d'octubre de 2017.  
Ana María Lillo Sánchez, jutgessa substituta del Jutjat de Primera Instància i Instrucció número 1 de Massamagrell, he vist aquestes actuacions de judici ordinari seguides en aquest jutjat amb el número 565/2016, a instàncies de Petróleos El Puig, SL, representada pel procurador Sergio Llopis Aznar i sota la direcció lletrada de Pablo Sánchez Catalá, contra Halcón Logística, SL, en rebel·lia.  
Antecedents de fet  
Primer  
El procurador mencionat en la representació degudament acreditada de l'actora presenta escrit de demanda de judici ordinari contra la referida demandada i exercita acció de reclamació de la quantitat de 30.947,79 euros, més interessos legals, on després d'exposar els fets i fonaments jurídics que estime d'aplicació sol·licita al Jutjat que es dicte sentència estimatòria de la demanda en els termes sol·licitats, amb expressa condemna a costes a la part demandada.  
  
Segon  
Admesa a tramite la demanda, se cita a la part demandada, tal com preveu l'article 404 de la Llei d'enjudiciament Civil, i es deixa transcórrer el termini concedit sense contestar-ne, per la qual cosa es declara en rebel·lia i es convoca les parts a una audiència prèvia al judici, la qual es du a terme amb l'assistència tan sols de la part actora i amb el resultat que obra en l'acta alçada per aquest efecte, i es proposa únicament prova documental donada per reproduïda, i se sol·licita que es dicte sentència sense necessitat de celebració de judici, quedant les actuacions concluses per a sentència.  
Dispositiva  
Estime íntegrament la demanda interposada per l'entitat Petróleos El Puig, SL, representada pel procurador Sergio Llopis Aznar, contra l'entitat Halcón Logística, SA, en rebel·lia i condemne la part demandada a fer pagament a l'actora de la suma de trenta mil nou-cents quaranta-set euros amb setanta-nou cèntims,(30.947,79 euros) més interessos legals i al pagament a costes processals.  
Notifiqueu aquesta resolució a les parts i feu-los saber que no és ferma i que en contra es pot interposar recurs d'apel·lació en el termini de 20 dies des de la seua notificació, presentant davant d'aquest jutjat escrit on s'hauran d'exposar les al·legacions en què es base la impugnació, a més de citar la resolució apel·lada i els pronunciaments que impugna (art. 458 de la Llei d'enjudiciament civil, modificat per Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat en l'entitat Banesto i en el «compte de dipòsits i consignacions» obert a nom d'aquest jutjat, amb referència a aquest procediment, la quantitat de cinquanta (50) euros en concepte de dipòsit per a recórrer, de conformitat amb la disposició addicional quinzena de la Llei Orgànica del poder judicial (introduïda per LO 1/2009, de 3 de novembre).  
Expediu testimoniatge d'aquesta resolució, el qual s'unirà a les actuacions corresponents i porteu-ne l'original al llibre de sentències d'aquest jutjat.  
Així, aquesta és la meua sentència, que pronuncie, mane i firme.»  
  
Publicació. L'anterior sentència ha sigut firmada, llegida i publicada per la jutgessa que la subscriu, mentre celebrava audiència pública en el dia de la seua data, en done fe.  
Atés que la part demandada, Halcón Logística, SL, es troba en parador ignorat, expedisc aquest edicte a fi que li valga de notificació de forma deguda.  
  
Massamagrell, 18 de maig de 2018.- La lletrada de l'Administració de justícia: María Sofía Parrilla Galdón.